Han Kang

**HAN Kang** (; naskiĝis la 27-an de novembro 1970 en Kŭangĵuo, Provinco Suda Ĝolla, Sud-Koreio) estas sudkorea verkistino . En 2024, ŝi ricevis la Nobel-premion pri Literaturo "pro sia intensa poezia prozo, kiu alfrontas la traŭmatojn de historio kaj elmontras homan vundeblecon" .

## Vivo 
Han Kang estas la filino de la verkisto Han Seung-won (Han Sŭngwon) kaj estis naskita en Gwangju en 1970, sed kreskis en Seulo de la aĝo de dek unu . Ŝi studis korean literaturon en Universitato Yonsei en Seulo kaj tie diplomiĝis en 1993. Han debutis per poemoj, kiuj aperis en la revuo "Literaturo kaj Societo" (*Munhak-kwa Sahoe*), sed ŝi baldaŭ iĝis konata kiel prozisto.

En 1994, Han gajnis la literaturan premion de la gazeto "Seoul Shinmun" per la novelo *Ruĝa Velo* (). Post tio, ŝi verkis ade kaj publikigis plurajn volumojn de noveloj.

En 1998, Han partoprenis la Internacian Verkadan Programon ĉe la Universitato de Iovao dum tri monatoj, nome de la Korea Artkonsilio. En 1999, Han gajnis premion por la plej bona korea romano, la "Hodiaŭa Premio de Junaj Artistoj" de la Ministerio de Kulturo kaj Turismo en 2000, kaj finfine la Literaturan Premion Yi Sang en 2005.

Han ankaŭ laboris kiel ĵurnalisto por la revuoj "Akvo de la Profunda Fonto", "Ĵurnalo de Eldonaĵoj" kaj "Quelle" . Ŝia verkaĵo *La Vegetarano* estis adaptita al filmo en 2010 kaj la mallonga romano *Baby Buddha* servis kiel bazo por la filmo *Scar*. Han nuntempe instruas kreivan verkadon ĉe la Seula Instituto de la Artoj .

La 16-an de majo 2016, Han, kune kun sia tradukisto en la anglan, Deborah Smith, ricevis la 50,000 £ Man Booker International Prize por sia debutromano el 2007  kutime nomata *La vegetarano*. Tiu ĉi romano temigas la sudkorean dommastrinon nomatan Yeong-hye, kiu unu tagon decidas manĝi nur vegetaran manĝaĵon kaj forigas ĉiujn bestproduktojn el la domo. Ŝi volas purigi sin. Laŭ ŝia opinio, manĝi viandon simbolas la perforton de homoj. Ŝia pasiva ribelo prenas ĉiam pli groteskajn proporciojn kiam ŝi komencas elmontri sin publike kaj revas pri vivo kiel planto kaj provas eliri el la limoj de sia fizika korpo kaj iĝi arbo. Tiu konduto estas renkontita kun nekompreno kaj rezisto de ŝia familio.

Parto de la inspiro de Han Kang por la verkaĵo estas frazo de Yi Sang, korea poeto:

En 2009, la verkaĵo de Im U-seong estis adaptita en filmon. La ĉefrolulo estas konsiderita la unua virino kiu ludis la rolon de Bajrona heroo .

En 2014, la romano *La knabo venas* () estis publikigita, en kiu ŝi traktas la perfortan subpremadon de la Kŭangĵua (Gwangju) Ribelo (1980) .

En 2018, Han verkis kontribuon al la artprojekto *Future Library* de skota artisto Katie Paterson. Ĝi estas planita esti publikigita en 2114 en 100-teksta antologio. Ĝis tiam, la manuskripto estos konservita neeldonita kaj nelegita en la Deichmanske bibliotek (la urba publika biblioteko) en Oslo. La kontribuo de Han estas titolita *Dear Son, My Beloved* (*Kara filo, mia amato*) ''''.

En 2024, Han ricevis la Nobel-premion pri Literaturo. La ĵurio pravigis la premion per "ŝia intensa poezia prozo kiu alfrontas historiajn traŭmatojn kaj elmontras la malfortikecon de homa vivo".  Menciindas ke tio estis la unua fojo kiam Nobelpremio en Literaturo estis aljuĝita al Sud-Koreio .

## Verkaro 
## Vidu ankaŭ 
* Korea literaturo

## Referencoj 
## Eksteraj ligiloj 
* Oficiala retejo
*  
* 

Kategorio:Nobel-premiitoj pri literaturo
Kategorio:Koreaj verkistoj
Kategorio:Verkistinoj
Kategorio:Nobel-premiitinoj